Dame i gospodo, poštovane kolegice i kolege izaslanici, nazočni predstavnici Vijeća ministara Bosne i Hercegovine, Međunarodne zajednice, poštovani predstavnici medija, srdačno vas pozdravljam. Prije prelaska na razmatranje dnevnog reda ove sjednice želim vas izvjestiti da je Središnje izborno povjerenstvo BiH 14. siječnja ove godine dostavilo Parlamentarnoj skupštini BiH Odluku o prestanku mandata i dodjeli mandata sljedećem kvalificiranom kandidatu broj: 06-1-07-1-487/19 od 31. prosinca 2019., kao i Uvjerenje o dodjeli mandata izaslanika u Domu naroda Parlamentarne skupštine BiH broj: 06-1-07-1-487/19 od 11.01. ove godine gospodinu Munibu Jusufoviću kao sljedećem kvalificiranom kandidatu sa kandidatske liste političkog subjekta SBB – Savez za bolju budućnost – Fahrudin Radončić za Dom naroda Parlamentarne skupštine BiH iz reda bošnjačkog naroda. U navedenoj Odluci je utvrđen prestanak mandata izaslaniku Fahrudinu Radončiću sa danom 25. prosinac 2019. godine. Napominjem da je člankom 1.3a stavak (3) Izbornog zakona BiH propisano da izabrani nositelj mandata koji je izabran na neposrednim i posrednim izborima dužan potpisati izjavu kojom prihvaća ili odbija mandat na obrascu koji propisuje Središnje izborno povjerenstvo u roku od sedam dana od dana primitka izjave. Podsjetio bih vas da je odredbom članka 3. Poslovnika, on glasi ovako – izaslanici preuzimaju dužnost zajedničkim davanjem i pojedinačnim potpisivanjem svečane izjave. Pozivam predsjednika Središnjeg izbornog povjerenstva BiH, gospodina Branka Petrića, da gospodinu Munibu Jusufoviću uruči Uvjerenje o dodjeli mandata. [[APLAUZ]] Hvala lijepo. Od službe Doma dobili ste tekst svečane izjave. Molim Vas da nakon davanja svečane izjave izjavu potpišete i vratite službi. Pozivam Vas gospodine Munibe Jusufoviću da ustanete i pristupite davanju svečane izjave pred Domom nakon čega preuzimate sva prava i obveze izaslanika u Domu naroda Parlamentarne skupštine BiH. /DAVANJE SVEČANE IZJAVE/
Obavezujem se da ću svjesno obavljati povjerene mi dužnosti, poštivati Ustav BiH, u potpunosti provoditi Opći okvirni sporazum za mir u Bosni i Hercegovini, štititi i zauzimati se za ljudska prava i osnovne slobode, te štiti interese i ravnopravnost svih naroda i građana.
Čestitam.
Hvala. [[APLAUZ]]
Poštovani gospodine Jusufoviću, činom davanja svečane izjave stekli ste uvjete za obavljanje izaslaničke dužnosti. Čestitam Vama i želim Vam uspješan rad u Domu naroda. Dobili ste Poslovnik Doma naroda Parlamentarne skupštine BiH, pročišćeni tekst Poslovnika Doma naroda i Vodić za izaslanike i zastupnike u Parlamentarnoj skupštini BiH. Dužnost mi je zamoliti Vas da popunite obrasce koji su Vam podjeljeni na klupe, a to su: - kartica sa osnovnim podacima, - izjava o poznavanju s propisima iz područja obrade tajnih podataka, - izjava o spremnosti za postupanje u radu u skladu sa odredbama Kodeksom ponašanja zastupnika i izaslanika u Parlamentarnoj skupštini BiH I - izjava o tome na kojem jeziku i pismu želite primati materijale. Zamolit će Vas da popunite ove obrasce i predate ih zaposlenicima protokola ili tajnici Vašeg Kluba, kao i da se kasnije fotografirate u prostoru predviđenom za slikanje u dvorani radi izrade izaslaničke iskaznice i drugih dokumenata vezanih za obavljanje izaslaničke dužnosti. Evo, to su bile osnovne napomene koje smo mi prošli, nastavljamo dalje sa radom. Sada otvaram 3. žurnu sjednicu Doma naroda Parlamentarne skupštine BiH. [[INTONIRANJE HIMNE]] Sjednici je nazočno 15 izaslanika – 5 iz bošnjačkog, 5 iz hrvatskog i 5 iz srpskog naroda. Za treću žurnu sjednicu predlažem sljedeći Dnevni red 1. Usvajanje zapisnika 1. i 2. žurne sjednice i 3. sjednice Doma naroda Parlamentarne skupštine BiH; 2. Izbor članova zajedničkih povjerenstava obaju domova Parlamentarne skupštine BiH iz Doma naroda: a) Zajedničkog povjerenstva za obranu i sigurnost BiH, 3 b) Zajedničkog povjerenstva za nadzor nad radom Obavještajno-sigurnosne agencije BiH, c) Zajedničkog povjerenstva za ekonomske reforme i razvoj, d) Zajedničkog povjerenstva za evropske integracije, e) Zajedničkog povjerenstva za administrativne poslove, f) Zajedničkog povjerenstva za ljudska prava. 3. Imenovanje članova izaslanstava Parlamentrne skupštine BiH iz Doma naroda: a) Izaslanstva Parlamentarne skupštine BiH u Interparlamentarnoj skupštini BiH u Interparlamentarnoj uniji (IPU), b) Izaslanstva Parlamentarne skupštine BiH u Parlamentarnoj skupštini Vijeća Evrope (PSVE), c) Izaslanstva Parlamentarne skupštine BiH u Parlamentarnoj skupštini Organizacije za evropsku sigurnosti i suradnju, d) Izaslanstva Parlamentarne skupštine BiH u Parlamentarnoj skupštini Sjevernoatlanskog saveza (PSNATO), e) Izaslanstva Parlamentarne skupštine BiH u Srednjoevropskoj incijativi (CEI), f) Izaslanstva Parlamentarne skupštine BiH u Parlamentarnoj skupštini Mediterana (PAM), g) Izaslanstva Parlamentarne skupštine BiH u Parlamentarnoj skupštini Unije za Mediteran (PSUzM), h) Izaslanstva Parlamentarne skupštine BiH u Parlamentarnoj skupštini Procesa suradnje u Jugoistočnoj Evropi (PSSEECP), i) Izaslanstva Parlamentarne skupštine BiH u Parlamentarnoj skupštini fankofonskog govornog područja (PSF) Ovo je usuglašeni dnevni red Kolegija Doma naroda. Javlja li se netko za riječ po pitanju dnevnog reda? Gospodin Denis Bećirović.
Uvaženi predsjedavajući, dame i gospodo. Moje je mišljenje da izbor članova zajedničkih komisija oba doma, kao i imenovanje delegacija Parlamentarne skupštine BiH prema našem Poslovniku, a i Poslovniku Predstavničkog doma ne bi trebalo biti razmatrano ni na kakvoj hitnoj sjednici Doma s obzirom da je to jedna redovna aktivnost i prema našem Poslovniku, kao i u svakom Parlamentu na svijetu, ali kad ste već sazvali sjednicu, hitnu sjednicu Doma naroda ja želim da današnji dnevni red ove hitne sjednice dopunimo sa jednom tačkom koja zaista jeste hitnog karaktera. Naime, u skladu sa odgovarajućim članovima Poslovnika Doma naroda Parlamentarne skupštine BiH predlažem da se u dnevni red današnje sjednice uvrsti sljedeća tačka – Informacija o antidejtonaskoj Strategiji odbrane i nacionalne sigurnosti Republike Srbije i njenim političkim, sigurnosnim i drugim posljedicama za državu Bosnu i Hercegovinu. Smatram da nije dobro da površno u Bosni i Hercegovini pređemo preko ove teme. U pitanju je jedan vrlo ozbiljan atak na suverenitet države Bosne i Hercegovine i sasvim je logično da najviši zakonodavni organ Bosne i Hercegovine se očituje naspram toga jer je taj akt usvojen također u najvišem zakonodavnom organu susjedne Republike Srbije. Još gora je činjenica da je u Strategiji 4 odbrane i nacionalne sigurnosti Srbije dio Bosne i Hercegovine postavljen i preciziran kao zona od posebnog značaja za bezbjednost i odbranu Srbije. Pazite, to nije radio ni režim Slobodana Miloševića u aktima takve prirode. Preko toga jednostavno ne smijemo tek tako preći bez obzira kakav će biti ishod oko ove tačke, važno je da se iz ove zgrade, iz najvišeg zakonodavnog ograna Bosne i Hercegovine čuje da to tako ne može. Važno je da uputimo poruku kolegama u Srbiji kako bi se oni ponašali da susjedne države, Hrvatska, Mađarska, Rumunija, Bugarska, Makedonija, Kosovo, Crna Gora, Bosna i Hercegovina u svojim strategijama odbrane tako definiraju stvari, pa to niko ne radi u Evropi. Mislim da zaista imamo obavezu da to pitanje otvorimo. Također, imamo obavezu da pozovemo i visokog predstavnika da reaguje u vezi s tim. Mislim da imamo obaveze da pozovemo i garante Dejtonskog mirovnog sporazuma, a Srbija je potpisnik, nije garant, da najozbiljnije sagledamo ovo pitanje, jer neće se preko ovog tek tako preći. Ovo je prilika da pozovemo susjednu Srbiju da jednu takvu Strategiju koja urušava i Aneks I-B Dejtonskog mirovnog sporazuma, da je što prije povuče s ciljem izgradnje dobrosusjedskih odnosa u cijelom regionu Zapadnog Balkana.
Obzirom da je vrijeme isteklo, evo ja sam dovoljno strpljiv bio.
Evo, zahvaljujem predsjedavajući. Ja Vam u pisanoj formi dostavljam, onako kako to Poslovnik propisuje ...
Hvala Vama. Evo, čuli smo prijedlog gospodina Bećirovića. Obzirom da više prijedloga za raspravu o dnevnom redu nema, ja zaključujem raspravu. Molim vas da pokrenete proceduru glasovanja o prijedlogu gospodina Denisa Bećirovića. Hvala vam lijepo. Nazočno 15 – za je bilo 5, protiv 9, suzdržan 1. Iz Federacija BiH za 5, protiv 4, suzdržan 1. Iz Republike Srpske protiv 5. Opća većina ne postoji. Hvala vam lijepo, time ovaj prijedlog nije prošao. Hvala vam. Time konstatiram da smo dnevni red koji smo predložili, odbijanjem ovog prijedloga gospodina Bećirovića i usvojili. Prelazimo na prvu točku dnevnog reda, Ad. 1. Usvajanje zapisnika 1. i 2. žurne sjednice i 3. sjednice Doma naroda Parlamentarne skupštine BiH Otvaram raspravu o zapisnicima. Javlja li se netko za riječ? 5 Obzirom da nema niko prijavljen zaključujemo raspravu. Molim vas pokrenite proceduru glasovanja. Glasujemo o Zapisniku 1. žurne sjednice Doma naroda Parlamentarne skupštine BiH. Hvala lijepo. Nazočno 15 – 15 za, niko protiv, niko suzdržan. Iz Federacije BiH 10 – svi za, Republika Srpska 5 – svi za. Postoji opća, postoji entitetska većina. Konstatiram Zapisnik 1. žurne sjednice Doma naroda Parlamentarne skupštine BiH je usvojen. Pokrenimo proceduru glasovanja o Zapisniku za 2. žurnu sjednicu. Hvala lijepo. Od 15 nazočnih – 15 za, niko suzdržan, niko protiv. Iz Federacija BiH 10 – svi za, iz Republike Srpske 5 – svi za. Postoji opća, postoji entitetska većina. Konstatiram da je Zapisnik 2. žurne sjednice Doma naroda Parlamentarne skupštine BiH je usvojen. Molim vas pokrenite proceduru glasovanja za Zapisnik 3. sjednice Doma naroda. Hvala lijepo. Nazočno 15 – 15 za, nema niko protiv i suzdržan. Iz Federacija BiH 10 – svi za, iz Republike Srpske 5 – svi za. Postoji opća, postoji entitetska većina. Konstatiram da je Zapisnik 3. sjednice Doma naroda Parlamentarne skupštine BiH je usvojen. Hvala vam lijepo. Sada prelazimo na drugu točku dnevnog reda, Ad. 2. Izbor članova zajedničkih povjerenstava obaju domova Parlamentarne skupštine BiH iz Doma naroda: g) Zajedničkog povjerenstva za obranu i sigurnost BiH, h) Zajedničkog povjerenstva za nadzor nad radom Obavještajno-sigurnosne agencije BiH, i) Zajedničkog povjerenstva za ekonomske reforme i razvoj, j) Zajedničkog povjerenstva za evropske integracije, k) Zajedničkog povjerenstva za administrativne poslove, l) Zajedničkog povjerenstva za ljudska prava.
/nije uključen mikrofon/
Ispočetka ću ja sve, sve ispočetka .... greška. Hvala vam lijepo, isprika zbog ovih tehničkih problema. Dobili ste sad Odluku, pretpostavljam korektnu, o izboru, odnosno prijedlogu članova Zajedničkog povjerenstva obaju domova Parlamentarne skupštine BiH, a dok raspravljamo o ovoj točci dobićete i prijedlog o imenovanju članova parlamentarnih izaslanstava, tako da imamo i jedno i drugo. Obzirom da smo napravili prekid sjednice, ja ću ispočetka pročitati sva izaslanstva da ne bude zabune. Za članove Zajedničkog povjerenstva za obranu i sigurnost BiH se predlažu: - Šemsudin Mehmedović, - Sanja Vulić, - Borjana Krišto, - Dragan Mektić, - Dženan Đonlagić, - Zukan Helez, - Amir Fazlić, - Asim Sarajlić, - Dušanka Majkić, - Sredoje Nović, - Marina Pendeš, 8 - Bariša Čolak. Za članove Zajedničkog povjerenstva za nadzor nad radom Obavještajno- sigurnosne agencije BiH predlažu se: - Safet Softić, - Nenad Stevandić, - Predrag Kožul, - Nermin Nikšić, - Mirko Šarović, - Zlatan Begić, - Asim Sarajlić, - Nikola Špirić, - Sredoje Nović, - Bariša Čolak, - Marina Pendeš, - Munib Jusufović Za članove Zajedničkog povjerenstva za ekonomske reforme i razvoj predlažu se: - Šemsudin Dedić, - Dragan Bogdanić, - Edita Đapo, - Jasmin Emrić, - Jakov Galić, - Enver Bijedić, - Amir Fazlić, - Lazar Prodanović, - Lidija Bradara, - Munib Jusufović, - Mladen Bosić, - Zlatko Miletić. Za članove Zajedničkog povjerenstva za europske integracije predlažu se: - Halid Genjac, - Denis Zvizdić, - Snježana Novaković-Bursać, - Lazar Prodanović, - Lidija Bradara, - Nikola Lovrinović, - Branislav Borenović, - Saša Magazinović, - Amir Fazlić, - Bariša Čolak, - Denis Bećirović i - Mladen Bosić. 9 Za članove Zajedničkog povjerenstva za administrativne poslove predlažu se: - Nermin Mandra, - Safet Softić, - Obren Petrović, - Borjana Krišto, - Vlatko Glavaš, - Nebojša Radmanović, - Asim Sarajlić, - Amir Fazlić, - Sredoje Nović, - Nikola Špirić, - Bariša Čolak, - Lidija Bradara. Za članove Zajedničkog povjerenstva za ljudska prava predlažu se: - Edin Mušić, - Ljubica Miljanović, - Darijana Filipović, - Aida Baručija, - Mirjana Marinković-Lepić, - Nenad Stevandić, - Lazar Prodanović, - Dušanka Majkić, - Marina Pendeš, - Zlatko Miletić, - Munib Jusufović i - Denis Bećirović. Ovo su prijedlozi svih šest povjerenstava koje je usvojilio, koji je usvojio Zajednički kolegij. Otvaram raspravu vezano za ovu točku dnevnog reda, odnosno ove prijedloge. Za raspravu se prijavio Zlatko Miletić. Kolega Miletić, izvolite.
Hvala lijepo, uvaženi predsjedatelju, pozdravljam Vas i Vaše zamjenike. Koristim priliku da pozdravim ministre i zamjenike u Vijeću ministara i da im ujedno čestitam na izboru, nadam se da ćemo u narednom periodu dobro surađivati i da ćemo pomoći građanima Bosne i Hercegovine da riješimo mnoge probleme u narednom periodu. Pozdravljam predstavnike Sekretarijata, stručnih službi, predstavnike međunarodnih organizacija, naravno i prisutne medije. Razmišljajući uopšte o tom da li da se javim za diskusiju ili ne, ali imajući u vidu da smo mi ovdje na isti način izabrani od strane građana Bosne i Hercegovine i dio ljudi bar koji vidi neku podršku u tom smislu u meni i vidi neku, neko zrnce vladavine prava, javio sam se za diskusiju isto kao prošli put da vam ukažem opet na grubo kršenje Poslovnika i Kodeksa ponašanja. Imajući u vidu da na posljednjoj našoj sjednici od 20.12. ja sam govorio o tome kad 10 smo birali članstva stalnih komisija, odnosno stalnih povjereništava i rekao sam o problemu koji se tad desio, da predsjedavajuća našeg kluba nije me pitala za mišljenje, niti me informisala i da sam tek o tome da sam stavljen u tu komisiju saznao u biti taj dan. Ispočetka sam mislio da se radi eventualno o propustu, o nekom vidu, evo da ... najbliže rečen, nekom vidu nekolegijalnosti, a sad iza toga, s obzirom da sam imao priliku da vidim od naše predsjedateljice kluba, to 23. to je ovaj akt, u kojem opet bez ikakvih konsultacija sa mnom, bez ikakvog informisanja, bez pitanja, imam li ja ikakvu želju, znam li ja išta ili imam li bilo kakve preferencije da radim išta u tim komisijama, žena je jednostavno, pretpostavljam po svom nahođenju ili u konsultaciji s nekim, napravila taj spisak i dostavila, je li, na Zajednički kolegij. Imajući to u vidu, a da budem pristojan i kulturan i da ne kršim Kodeks, kako se to inače ovdje radi, ja sam gospodine predsjedatelju Vama i predsjedatelju Zastupničkog doma poslao ovaj akt, ja se nadam da ste imali priliku da ga vidite i da pročitate i ukazao sam upravo na ove stvari da ovo nije u redu da se radi na ovaj način, da na ovaj način rušite integritet nas kao članova ovog Doma i mislim da imajući sve u vidu, da jednom rječju ste izignorisali i ovaj akt. Ja nemam problem sa tim, pošto sadržaj akta ne znaju ostali izaslanici i delegati ovdje, ja sam rekao da u biti s obzirom da je moj posao ili moja profesionalna karijera bila usmjerena u sektoru sigurnosti, gdje sam proveo 30 godina, da bi mogao tu da dam svoj najveći doprinos, ne javljam se iz razloga da bi liječio bilo kakve svoj komplekse i da vama kažem da ja to moram biti, naprotiv ne moram, ali hoću da vam kažem jednu drugu stvar koja je vrlo bitna u ovom trenutku i molim vas da o tome povedete računa. Kako god obrnem i okrenem i zašto sam se u suštini javio, je kršenje člana ili članka 5. Kodeksa sad sam ubijeđen da se ovdje radi o diskriminaciji, da li vjerskoj, etničkoj ili političkoj. Ako se radi o tome što sam ja iz DF-a, pa mrzite DF, ja to mogu shvatiti u političkom kontekstu i meni je to jasno. Ako je problem u mojoj stručnosti, imajući u vidu, nažalost ili na sreću, ovom prilikom ispada na moju nesreću, da sam najmanje trećinu delegata ovog Doma kriminalistički obrađivao, ako je to problem znači ja vas molim da to kažete. O čemu ustvari ja govorim? Imajući u vidu, evo, da jedan od gospode koji ovdje sjedi je gospodin Sredoja Nović, koga ja izuzetno profesionalno uvažavam i meni kao čovjeku i osobi nije bitno što je on iz SNSD-a, da je neko rekao meni stavićemo gospodina Novića umjesto tebe u obe te komisije, ja bi rekao – svaka vam čast, to je jedan od rijetkih ljudi, bez obzira što sjedi ovdje, koji to zna bolje od mene. Da ne govorim o činjenici da u obe ove komisije, za koje sam ja bio zainteresovan, ima ljudi koji su bili osumnjičeni za najteža kaznena djela u Bosni i Hercegovini. Po meni to je sramota, to se tako ne treba radit i ovo je samo vrh ledenog brijega i zato sam se javio, na ovaj način se vrši ili krši vladavina prava u Bosni i Hercegovini, na ovaj način postavljanjem u komisije takvih ljudi, a preko njih, jednostavno oni služe kao mehanizam za vršenje neprimjerenog političkog uticaja, prije svega, na rad sigurnosnih i svakih drugih agencija. Samo ću ovdje istać jedan primjer koji je bitan. Sasvim slučajno, a ima veze s ovim, naše sigurnosne agencije u prošloj godini su potrošile oko 220 miliona para, uključujući i Sud, Tužilaštvo BiH. Ono što su uradili može stat na jedan list papira, to je sramota za ovu zemlju i smatram da se to ne radi na ovaj način. Iz ovih razloga ja ću biti suzdržan kod glasanja za ove prijedloge, a vas molim ostale da imate ovo u vidu, jel' ako ne budemo vodili računa o ovome mi nikad nećemo ući u Evropsku uniju i nikad nećemo ispuniti uvjete iz poglavlja 23 i 24 koji će kad tad doći na red i koji će .... omogućiti malo pravde u ovoj zemlji. Hvala vam lijepa.
Hvala Vama, kolega Miletiću. Za riječ se javio gospodin, kolega Denis Bećirović. Kolega Bećirović, izvolite. 11
Poštovani predsjedavajući, kolege i koleginice. Mi danas evo tek imamo tačku – Izbor članova zajedničkih komisija oba doma Parlamentarne skupštine BiH 15. januara 2020. godine. Predstavnički dom je konstituiran u decembru 2018. godine, Dom naroda februar, mart 2019. godine i tek sada u januaru 2020. godine imamo imenovanje članova zajedničkih komisija, apsolutno jedna neprihvatljiva stvar. Kad pogledamo Poslovnik i o radu Doma naroda jasno je da smo taj dio posla davno morali završiti onako kako je propisano Poslovnikom, međutim evo svjedoci smo da do toga, nažalost, sve do danas nije došlo. Evidentno je i to barem zapisnički i u stenogramu treba konstatirati da se nastavlja praksa kršenja Poslovnika o radu Doma naroda. A kada je riječ o samoj strukturi predloženih i onih koji će danas biti imenovani, o tome je već podobro govorio kolega Miletić, tako da nema potrebe da se šta dodatno dodaje, stoga želim reći da ću biti protiv imenovanja ovih članova zajedničkih komisija.
Hvala Vama, kolega Bećiroviću. Obzirom da nema više prijavljenih za raspravu, ja zaključujem raspravu. Kako sam i naznačio Zajednički kolegij je danas na osnovu mnogo većeg broja prijedloga od strane klubova sukladno Poslovniku koji predviđa i entitetsku zastupljenost, zastupljenost domova i naravno učešća pojedinih stranaka u ova dva doma, donio prijedlog i usuglasio prijedlog koji sam vam dao. Ja predlažem da pokrenemo proceduru glasovanja o imenovanju članova iz Doma naroda u zajednička povjerenstva za obranu i sigurnost BiH, Zajedničko povjerenstvo za nadzor nad radom Obavještajno-sigurnosne agencije BiH, Zajedničkog povjerenstva za ekonomske reforme i razvoj, Zajedničkog povjerenstva za europske integracije, Zajendičkog povjerenstva za administrativne poslove i Zajedničkog povjerenstva za ljudska prava sukladno prijedlogu koji je utvrdio Zajednički kolegij obaju domova Parlamentarne skupštine BiH. Molim vas pokrenite proceduru glasovanja. Hvala lijepo. Nazočno 15 – za 12, protiv 2, suzdržan 1. Federacija BiH – za 8, protiv 2. Republika Srpska – 4 za i 1 suzdržan. Postoji opća, postoji entitetska većina. Konstatiram da smo za članove Zajedničkog povjerenstva za obranu i sigurnost BiH imenovali: Amira Fazlića, Asima Sarajlića, Dušanku Majkić, Sredoju Novića, Marinu Pendeš i Barišu Čolaka. Za članove Zajedničkog povjerenstva za nadzor nad radom Obavještajno-sigurnosne agencije BiH izabrani su: Asim Sarajlić, Nikola Špirić, Sredoje Nović, Bariša Čolak, Marina Pendeš i Munib Jusufović. Za članove Zajedničkog povjerenstva za ekonomske reforme i razvoj izabrani su: Amir Fazlić, Lazar Prodanović, Lidija Bradara, Munib Jusufović, Mladen Bosić, Zlatko Miletić. Za članove Zajedničkog povjerenstva za europske integracije izabrani su: Lazar Prodanović, Lidija Bradara, Amir Fazlić, Bariša Čolak, Denis Bećirović, Mladen Bosić. 12 Za članove Zajedničkog povjerenstva za administrativne poslove izabrani su: Asim Sarajlić, Amir Fazlić, Sredoje Nović, Nikola Špirić, Bariša Čolak, Lidija Bradara. I za članove Zajedničkog povjerenstva za ljudska prava izabrani su: Lazar Prodanović, Dušanka Majkić, Marina Pendeš, Zlatko Miletić, Munib Jusufović i Denis Bećirović. Hvala vam lijepo. Time smo zaključili točku 2. današnjeg dnevnog reda. Prelazimo na točku tri utvrđenog dnevnog reda, Ad. 3. Imenovanje članova izaslanstava Parlamentarne skupštine BiH iz Doma naroda: a) Izaslanstvo Parlamentarne skupštine BiH u Interparlamentarnoj skupštini BiH u Inerparlamentarnoj uniji (IPU), b) Izaslanstvo Parlamentarne skupštine BiH u Parlamentarnoj skupštini Vijeća Europe (PSVE), c) Izaslanstvo Parlamentarne skupštine BiH u Parlamentarnoj skupštini Organizacije za europsku sigurnost i suradnju (PSOESS), d) Izaslanstvo Parlamentarne skupštine BiH u Parlamentarnoj skupštini Sjevernoatlantskog saveza (PSNATO), e) Izaslanstvo Parlamentarne skupštine BiH u Srednjoeuropskoj inicijativi (SEI), f) Izaslanstvo Parlamentarne skupštine BiH u Parlamentarnoj skupštini Mediterana (PAM), g) Izaslanstvo Parlamentarne skupštine BiH u Parlamentarnoj skupštini Unije za Mediteran (PAUfM), h) Izaslanstvo Parlamentarne skupštine BiH u Parlamentarnoj skupštini Procesa suradnje u Jutoistočnoj Europi (PSSEECP), i) Izaslanstvo Parlamentarne skupštine BiH u Parlamentarnoj skupštini frankofonskog govornog područja (PSF). Zajednički kolegij obaju domova Parlamentarne skupštine BiH na 4. sjednici, održanoj 15. siječnja 2020. godine, vodeći računa o dostavljenim prijedlozima imena kandidata od klubova zastupnika u Zastupničkom domu i klubova naroda u Domu naroda za članove stalnih izaslanstava Parlamentarne skupštine BiH utvrdio Prijedlog odluke imenovanja članova parlamentarnih izaslanstava. Zastupnički dom Parlamentarne skupštine biće na 3. sjednici koja će se održati sutra, 16. siječnja 2020. godine, razmatraće imenovanja članova izaslanstava Parlamentarne skupštine BiH iz Zastupničkog doma. Nama ostaje da imenujemo izaslanike iz Doma naroda u stalna izaslanstva Parlamentarne skupštine BiH sukladno prijedlogu odluka koji je utvrdio Zajednički kolegij obaju domova Parlamentarne skupštine BiH. Otvaram raspravu vezano za ove inicijative, odnosno prijedloge. Kako se niko nije javio za riječ, ja ću vam sada pročitati sve prijedloge o imenovanju članova parlamentarnih izaslanstava, koje ste dobili, nadam se, u korektno tehnički obrađenoj formi sa malo zakašnjenja. Prvo članove Interparlamentarne skupine Bosne i Hercegovine u Interparlamentarnoj uniji iz Parlamentarne skupštine BiH imenovani su sad, odnosno predlažu se: 13 - Safet Softić, - Nikola Špirić, - Predrag Kožul, - Nenad Nešić, - Mirko Šarović, - Nada Mladina, - Predrag Kojović, - Branislav Borenović. Članovi Izaslanstva Parlamentarne skupštine BiH u Parlamentarnoj skupštini Vijeća Europe (PSVE): - Alma Čolo, - Snježana Novaković-Bursać, - Borjana Krišto, - Edita Đapo, - Mladen Bosić, kao članovi. I zamjenici: - Amir Fazlić, - Sanja Vulić, - Marina Pendeš, - Saša Magazinović, - Zlatan Begić. Članovi Izaslanstva Parlamentarne skupštine BiH u Parlamentarnoj skupštini Organizacije za europsku sigurnost i suradnju (PSOESS): - Halid Genjac, - Dušanka Majkić, - Dragan Čović. Članovi Izaslanstva Parlamentarne skupštine BiH u Parlamentarnoj skupštini Sjevernoatlantskog saveza (PSNATO): - Asim Sarajlić, - Obren Petrović, - Nikola Lovrinović. Članovi Izaslanstva Parlamentarne skupštine BiH u Srednjoeuropskoj inicijativi (SEI): - Šemsudin Dedić, - Jakov Galić, - Lazar Prodanović. Članove Izaslanstva Parlamentarne skupštine BiH u Parlamentarnoj skupštini Mediterana (PAM): - Šemsudin Mehmedović, - Sredoje Nović, - Darijana Filipović. Članove Parlamentarne skupštine Unije za Mediteran iz Parlamentarne skupštine BiH (PAUfM): - Nermin Mandra, - Dragan Bogdanić, dva kandidata. 14 I na kraju, članove Parlamentarne skupštine Procesa suradnje u Jugoistočnoj Europi iz Parlamentarne skupštine BiH (PSSEECP), kao članovi: - Edin Mušić, - Ljubica Miljanović, - Bariša Čolak, - Mirjana Marinković-Lepić, - Aida Baručija. A kao zamjenici: - Mira Pekić, - Mirsad Kukić, - Zukan Helez, - Nenad Stevandić i - Jasmin Emrić.
/nije uključen mikrofon/
Za članove Parlamentarne skupštine zemalja frankofonskog govornog područja (PSF) iz Parlamentarne skupštine BiH predložili smo: - Adila Osmanovića. Evo čuli ste i sve prijedloge. Otvaramo raspravu još jednom. Ako se niko ne javlja, niko se nije prijavio, zaključujemo raspravu. Predlažem da pokrenemo proceduru glasovanja o imenovanju članova parlamentarnih izaslanstava u skladu sa prijedlogom koji je utvrdio Zajednički kolegij obaju domova Parlamentarne skupštine BiH. Molim vas pokrenite proceduru glasovanja. Hvala vam, hvala lijepo. Nazočno 15 – za glasovalo 13, protiv 1, suzdržan 1. Iz Federacije BiH – za 9, protiv 1. Iz Republike Srpske – 4 za i 1 suzdržan. Postoji opća, postoji entitetska većina i konstatiram da su za članove parlamentarnih izaslanstava iz Doma naroda imenovani: - Nikola Špirić članom Izaslanstva Parlamentarne skupštine BiH u Interparlamentarnoj skupini Bosne i Hercegovine u Interparlamentarnoj uniji, - Mladen Bosić i Amir Fazlić članovima Izaslanstva Parlamentarne skupštine BiH u Parlamentarnoj skupštini Vijeća Europe (PSVE), a Marina Pendeš zamjenicom člana Izaslanstva Parlamentarne skupštine BiH u Parlamentarnoj skupštini Vijeća Europe (PSVE), - Amir Fazlić
[[nije uključen mikrofon]] samo Dušanka Majkić i Dragan Čović. 15
Oprostite, oprostite, sve je ok.
[[nije uključen mikrofon]] Samo sam ja sve zaokružila.
- Dušanka Majkić i Dragan Čović članovima Izaslanstva Parlamentarne skupštine BiH u Parlamentarnoj skupštini Organizacije za europsku sigurnost i suradnju (PSOESS) i - Asim Sarajlić, još jednom isprika, ovaj, to je, to su članovi Delegacije Parlamentarne skupštine BiH u Parlamentarnoj skupštini Sjevernoatlantskog saveza (PSNATO),
/nije uključen mikrofon/
- Za članove Izaslanstva Parlamentarne skupštine BiH u Centralnoeuropskoj inicijativi (SEI) Lazar Prodanović, - Za članove Izaslanstva Parlamentarne skupštine BiH u Parlamentarnoj skupštini Mediterana (PAM) Sredoje Nović, - Za članove Parlamentarne skupštine Unije za Mediteran, imamo isključivo predstavnike u prijedlogu iz Zastupničkog doma, - Za članove Parlamentarne skupštine Procesa suradnje u Jugoistočnoj Europi iz Parlamentarne skupštine BiH (PSSEECP) Bariša Čolak, ostali su prijedlozi prijedlozi iz Zastupničkog doma. Evo nadam se da sam uspio uz ovo malo tehničkih problema korektno pročitati ono što smo mi izglasali kao predstavnike Doma naroda u ovim tijelima. Poštovane dame i gospodo konstatiram da smo time iscrpili današnji dnevni red i time i okončali 3. žurnu sjednicu Doma naroda. Zahvaljujem i zaključujem još jednom 3. sjednicu. Sjednica završena u 12:59 sati.